stanford-oval/wikipedia huggingface dataset:
איזר (כוכב)
תכונות > איזר B

איזר B הוא הכוכב העמום מבין השניים. זהו כוכב הסדרה הראשית לבן מסוג ספקטרלי A0 V. מסתו מוערכת בכ-2 מסות שמש ורדיוסו כ-2 רדיוסי שמש. טמפרטורת פניו כ-8,700 קלווין והוא מאיר בעוצמה של פי 60 מעוצמת ההארה של השמש. הוא צפוי להפוך גם כן לענק אדום, אבל רק בעוד מאות מיליוני שנים.
הערות שוליים

1 2 3  SIMBAD: ε Boötis A
1 2 3 4 5 6  Jim Kaler: Izar, The 170 Brightest Stars, Department of Astronomy, University of Illinois
1 2  A. Massarotti, D. W. Latham, R. P. Stefanik & J. Fogel: Rotational and Radial Velocities for a Sample of 761 HIPPARCOS Giants and the Role of Binarity, The Astronomical Journal, Vol. 135, Iss. 1 (2008)
1 2  P. Gondoin: Evolution of X-ray activity and rotation on G-K giant, Astronomy & Astrophysics, vol. 352, p. 219 (1999)
1 2  SIMBAD: ε Boötis B
↑  F. Royer, S. Grenier, M. O. Baylac, A. E. Gómez & J. Zorec: Rotational velocities of A-type stars in the northern hemisphere. II. Measurement of v sin i, Astronomy & Astrophysics, vol. 393 (2002)
אינטגרטור מים

אינטגרטור מים היה מחשב אנלוגי אשר נבנה בברית המועצות בשנת 1936. הוא תפקד באמצעות העברה של מים דרך חדר מלא בצינורות ומשאבות מחוברים זה לזה. גובה המים בתאים שונים (בדיוק של חלקי המילימטר) יצג מספרים אגורים. קצב זרימת המים יצג פעולות מתמטיות. המכונה הייתה מסוגלת לפתור משוואות דיפרנציאליות לא הומוגניות.
מחשבי מים אנלוגיים היו בשימוש בברית המועצות עד שנות ה-80 של המאה ה-20 עבור בניית מודלים ממוחשבים רחבי יריעה.
ראו גם

היסטוריה של המחשוב
אמונת חכמים

.
אמונת חכמים הוא מושג רווח ביהדות המתאר (בדרך כלל) אמונה בסמכותם ובעליונותם הרוחנית והאינטלקטואלית של תלמידי-חכמים.
פירושים

אמונת חכמים מוזכרת כתכונה או השקפה חיונית ללימוד תורה, והיא נמנית בברייתא שנספחה למשנת מסכת אבות, בין ארבעים ושמונה דברים הנדרשים ללומד ("קניינים שהתורה נקנית בהם").
לפי חלק מהפירושים, הביטוי "אמונת חכמים" אינו עוסק כלל באמונה בדברי החכמים. יש המפרשים שאמונת חכמים היא שמירה על סודיות הדיון בבית המדרש, או אמונה המבוססת על המסורת כפי שאמונתם של החכמים מבוססת על המסורת, ולא על מחקר פילוסופי; אולם רוב המפרשים מסבירים שאמונת חכמים היא אמונה בדברי החכמים "ואפילו לא ישיגם בשכלו". חלק מהנוקטים בפירוש זה מדגישים כי אמונה זו היא אמונה בדברי חז"ל, בניגוד לדעת הצדוקים שאינם מקבלים את מסורות החכמים, וייתכן שלדבריהם לא מדובר באמונה בכל דברי החכמים לאורך הדורות, אלא רק באמונה בדברי חז"ל - מעבירי מסורת התורה שבעל פה.
יש להבחין בין אמונת חכמים לבין מצות כיבוד תלמידי חכמים, מצווה שאינה תלויה בחובה לשמוע לתלמידי חכמים. עם זאת, יש המנמקים את המצווה לכבד תלמידי חכמים בכך שאם לא יכבדו את החכמים - דבריהם לא ישמעו.
אמונת חכמים בגישות השונות

יש המבססים עיקרון זה על המקרא, על פי הפסוק המלמד את המצווה לשמוע לדברי חכמים: ”עַל פִּי הַתּוֹרָה אֲשֶׁר יוֹרוּךָ וְעַל הַמִּשְׁפָּט אֲשֶׁר יֹאמְרוּ לְךָ תַּעֲשֶׂה לֹא תָסוּר מִן הַדָּבָר אֲשֶׁר יַגִּידוּ לְךָ יָמִין וּשְׂמֹאל.” (ספר דברים, פרק י"ז, י"א). לפי פסוק זה חובה על האדם לנהוג על פי דברי החכמים ולא לסטות מהם. אמנם, פסוק זה עוסק בהוראות של חכמי הסנהדרין בלבד, אך יש המרחיבים מצווה זו גם לחכמי הדורות שלאחר ביטול הסנהדרין, כדברי בעל ספר החינוך: "ובכלל המצווה גם כן לשמוע ולעשות בכל זמן וזמן כמצוות השופט, כלומר: החכם הגדול אשר יהיה בינינו בזמנינו... והעובר על זה ואינו שומע לעצת הגדולים שבדור בחכמת התורה ככל אשר יורו - מבטל עשה זה ועונשו גדול מאד..."
אחד המקורות הידועים המהווים בסיס לתפיסה שיש לשמוע לדברי החכמים אפילו אם הם נראים מוטעים, הוא הספרי: "אפילו מראים בעיניך על שמאל שהוא ימין, ועל ימין שהוא שמאל - שמע להם". מפרשים דנים ביחס שבין מקור זה למקורות אחרים מדברי חז"ל, מהם עולה גישה הפוכה, ביניהם התלמוד הירושלמי: "יכול אם יאמרו לך על ימין שהוא שמאל ועל שמאל שהוא ימין, תשמע להם?! תלמוד לומר: 'ללכת ימין ושמאל', שיאמרו לך על ימין שהוא ימין ועל שמאל שהוא שמאל". ההסבר המקובל מבוסס על הבחנה בין תלמיד חכם היודע לפסוק הלכה בעצמו לבין אדם רגיל. הסבר זה מבוסס על דברי התלמוד הבבלי, האומר שאם הורו בית דין על איסור כלשהו שהוא מותר, ואחד מחכמי הסנהדרין או אפילו "תלמיד יושב לפניהן וראוי להוראה" - יודע שהם טועים, מחויב לנהוג לפי צו מצפונו, ואם בכל זאת עשה על פיהם - הרי הוא חייב קורבן חטאת, ואינו נפטר בקורבן הציבור שנהגו על פי הסנהדרין.
מקורות רבים מדגישים את החובה לעיון עצמי, גם אם העיון מוביל למסקנות שונות מאלו של החכמים הקודמים, קל וחומר בעמדות חכמים שאינן נוגעות בהוראת הלכה. כך למשל, חולק רב שמואל בן חפני גאון במפורש על דברי חז"ל בתלמוד לגבי פרשנות פרשת בעלת האוב מעין דור וקובע כי "אף על פי שמשמעות דברי החכמים ז"ל בגמרא כי אמת היה שהחייתה האשה את שמואל, לא יקובלו הדברים במקום שיש מכחישים להם מן השכל". עם זאת, יש הסבורים כי אין בדברים אלה משום סתירה להבנתם המרחיבה את עיקרון אמונת חכמים, שכן עיקרון זה פונה, כאמור לעיל, למי "שלא הגיע להוראה", ואין בכוחו להשיג על דברי החכמים מתוך עיון תורני.
בעל ספר החינוך מסביר שאמנם ייתכן שהחכמים יטעו, אך הדבר אינו שכיח כל כך, ולכן מבחינה סטטיסטית מוטב לשמוע בקולם, שכן האלטרנטיבה - אנרכיה הלכתית - גרועה יותר: "כלומר, שאפילו יהיו הם טועים בדבר אחד מן הדברים, אין ראוי לנו לחלוק עליהם, אבל (עדיף ש)נעשה כטעותם, וטוב לסבול טעות אחד ויהיו הכל מסורים תחת דעתם הטוב תמיד, ולא שיעשה כל אחד ואחד כפי דעתו, שבזה יהיה חורבן הדת וחלוק לב העם והפסד האומה לגמרי".
אמונת חכמים כיום

"אמונת חכמים" הוא ערך יסוד מרכזי בתפיסת החינוך החרדי ליטאי בזמננו, כאשר ישנו או ישנם כמה "גדולי דור" בודדים, המוסכמים על הציבור החרדי כולו (ראה מועצת גדולי התורה). לש"ס גדולי דור שונים, המשויכים לציבור הספרדי (ראה מועצת חכמי התורה). לעיתים הזהות החרדית אף מוגדרת כך, כאשר "חרדי" מוגדר כ"אדם המציית לגדולי התורה". בציבור הדתי לאומי, בדרך כלל, יש תפיסה מתונה יותר של ערך זה. החסיד, בפרט בחסידות חב"ד וברסלב, רואה באדמו"רו את "נשיא הדור" או "צדיק הדור" אליו יש לציית (לכל חצר חסידית אדמו"ר משלה).
הערות שוליים

↑  ראו בסעיף "פירושים" בערך זה
↑  פרק ו' משנה ו'. לאמיתו של דבר פרק ו' במסכת אבות אינו מהווה חלק אינטגרלי מהמשנה, אלא הוא ברייתא שצורפה למשנה, ומשום כך רוב המפרשים הראשונים (הרמב"ם, רבינו יונה, ועוד) לא פירשו פרק זה.
↑  רבי יוסף אלאשקר, מרכבת המשנה, אבות שם.
↑  רבי שמואל די אוזידא, מדרש שמואל לאבות שם, פירוש שני.
↑  המהר"ל בספריו "דרך חיים" לאבות שם, ו"תפארת ישראל".
↑  מחזור ויטרי ומדרש שמואל לאבות שם, בפירוש הראשון.
↑  מקור המצווה בפסוק "והדרת פני זקן" (ספר ויקרא יט, לב). "זקן" מתפרש על ידי חז"ל (מסכת קידושין ל"ב, ב') כתלמיד חכם.
↑  רמב"ם, מורה נבוכים חלק ג' פרק ל"ו; רבנו יונה, שערי תשובה, שער שלישי, קמ"ז.
↑  פירוש מדרש שמואל, שם.
↑  וזאת על פי הפסוק הקודם, בו נאמר: וְעָשִׂיתָ עַל פִּי הַדָּבָר אֲשֶׁר יַגִּידוּ לְךָ מִן הַמָּקוֹם הַהוּא אֲשֶׁר יִבְחַר ה' (ספר דברים י"ז, י'), כאשר הכוונה היא לסנהדרין כשהם יושבים במקומם הקבוע, בלשכת הגזית שבבית המקדש, שהוא ה"מקום אשר יבחר ה'".
↑  ספר החינוך מצווה תצ"ה.
↑  ספר דברים, פרשת שופטים, פיסקה קנ"ד.
↑  במסכת הוריות, פרק א הלכה א; דף ב', ב'.
↑  תלמוד בבלי, מסכת הוריות, דף ב', עמוד ב'.
↑  ראו ציטוט של מקורות רבים בשו"ת יביע אומר של הרב עובדיה יוסף, חלק א', דברי פתיחה, אות י"ב.
↑  רד"ק, שמואל א', שם.
↑  מצווה תצ"ו
| יהדות אורתודוקסית |
| --- | --- | --- |
| זרמים | חרדים (חסידים • ליטאים • חרדים ספרדים) • דתיים לאומיים (חרדים לאומיים) • אורתודוקסיה מודרנית • נאו-אורתודוקסיה |  |
| ארגונים רבניים | ק"ק כנסת ישראל • OU‏ • אגודת הרבנים • מועצת גדולי התורה • הרבנות הראשית לישראל • אגודת הרבנים בפולין • העדה החרדית • התאחדות קהלות החרדים • חבר הרבנים שעל ידי הפועל המזרחי • התאחדות הרבנים • ועידת רבני אירופה • מועצת חכמי התורה • מרכז רבני אירופה |  |
| הגות | עיקרי האמונה היהודית • תורה מן השמים • נצחיות התורה • אמונת חכמים • דעת תורה • טיעון העד (יהדות) |  |
אלכסנדר מק'קול סמית

| --- | --- |

 לידה:  24 באוגוסט 1948 (בן 76) בולאוואיו, רודזיה הדרומית 
 מדינה:  הממלכה המאוחדת 
 מקום לימודים:  אוניברסיטת אדינבורו, קןלג' האחים הנוצריים, בולאוואיו, בית הספר למשפטים של אוניברסיטת אדינבורו 
 שפות היצירה:  אנגלית 
 יצירות בולטות:  סוכנות הבלשיות מספר 1 
 הושפע מ:  ויסטן יו אודן, ר.ק. נאראיאן, אדוארד פרדריק בנסון 
 פרסים והוקרה:  מפקד במסדר האימפריה הבריטית (2007)  דוקטור לשם כבוד מאוניברסיטת אדינבורו (2007)  honorary doctorate from the University of Parma (17 במאי 2005)  דוקרן בספריה (2004)  Knight Bachelor (2023)  פרס בולינגר אברימן וודהאוס (2015)  פרס מרטין בק (2004)  עמית החברה המלכותית לספרות  עמית החברה המלכותית של אדינבורו 
 אתר רשמי
 
אלכסנדר מק'קול סמית' (באנגלית: Alexander McCall Smith; נולד ב-24 באוגוסט 1948) הוא סופר ופרופסור חבר למשפט רפואי באוניברסיטת אדינבורו בסקוטלנד. הוא זכה לפרסום בינלאומי ב-1998 עם צאתו לאור של ספרו "סוכנות הבלשיות מספר 1", הראשון בסדרת ספרי הבלשית האפריקאית מא ראמוצווה, עבורו קיבל ציון לשבח מיוחד מהשופטים בפרס בוקר.
ביוגרפיה ויצירה

אלכסנדר מק'קול סמית נולד והתחנך ברודזיה (הקרויה כיום זימבבואה) ועבר לסקוטלנד, ארץ המוצא של הוריו, להשלמת לימודיו האקדמיים.
כפרופסור למשפט רפואי, הוא שימש כפרופסור אורח באוניברסיטאות בארצות הברית, באיטליה ובמדינות שונות באפריקה, ביניהן בוצוואנה, שבה חי מספר שנים והקים את בית הספר למשפטים באוניברסיטה.
במקביל לפעילותו האקדמית, הוא כיהן כחבר במוסדות אנגליים ובינלאומיים של ביואתיקה, ביניהם הוועדה הבינלאומית לביואתיקה של אונסק"ו והוועדה לגנטיקה אנושית של אנגליה. פעילות זו נפסקה לאחר הוצאת ספריו בארצות הברית ב-2002, כשהצלחתם הגדולה תבעה ממנו להקדיש יותר זמן לקריירה החדשה שלו.
כיום הוא חי באדינבורו עם משפחתו ובין כלל עיסוקיו המגוונים, הוא מנגן בבסון בתזמורת חובבים שהקים, אשר נקראת "התזמורת הגרועה באמת".
מק'קול סמית הוא סופר פורה מאוד בשני תחומי פעילותו, הספרותית והמשפטית, ומסוגל לפי עדותו לכתוב 1,000 מילים בשעה, כאשר הוא מרוכז. בתחום האקדמי הוא פרסם עשרות ספרים ומאמרים על משפט רפואי, משפט פלילי ועל פילוסופיה.
יצירתו הספרותית כוללת כ-30 ספרי ילדים, 3 אסופות של סיפורים קצרים וארבע סדרות של נובלות:
"סוכנות הבלשיות מס 1" (The No 1 Ladies Detective Agency) על מא פרשס ראמוצווה, בלשית חכמה וגדולת ממדים מבוצוואנה שבאפריקה.
"פרופסור ד"ר פון איגלפלד" (Professor Dr von Igelfeld) סדרה ספרים הומוריסטים על פרופסור אקסצנטרי לבלשנות שאינו מסוגל להודות בכישלון.
"מועדון הפילוסופיה של יום ראשון" (The Sunday Philosophy Club) על בלשית סקוטית-אמריקאית באדינבורו, שהיא גם מומחית לפילוסופיה של המוסר ועורכת מגזין ליישומי אתיקה.
"בית מס. 44 ברחוב סקוטלנד" (The 44 Scotland Street ) סדרת אפיזודות על דמויותיהם של דיירי בית ברחוב באדינבורו. הספר הראשון בסדרה, אשר על שמו היא נקראת, פורסם לראשונה בהמשכים בעיתון יומי בסקוטלנד.
את פרסומו העולמי הקנתה לו הבלשית האפריקאית, שהספרים עליה נמכרו במיליוני עותקים ותורגמו ללמעלה מ-30 שפות. ניתן אולי לזקוף את הצלחתה המפתיעה של הסדרה לתום ולחום האנושי השופעים משתי גיבורות הספר; מא ראמוצווה הבלשית ובוצוואנה והחיים בה, אשר גורמים לקוראים להאמין, שאולי העולם הוא מקום טוב יותר ובודד פחות ממה שחשבו עד כה.
מא ראמוצווה, הבלשית "בעלת הממדים המסורתיים" (כלומר, שמנה מאוד), אינה בלשית קונבנציונלית. היא מטפלת בבעיות החיים של לקוחותיה ומביאה אותם לידי פתרון. היא פילוסופית של המוסר ואינה מסתפקת בגילוי המידע אלא מקבלת החלטות בנוגע לתוצאות. בדרך כלל, החלטות אמיצות בעלות שכל ישר רב, הנובעות מהבנה אמיתית של האדם. היא פותרת, מעבר לתעלומה עצמה, גם את הבעיה שהיא יצרה בחיי האנשים, פתרון מוסרי ומקורי.
החיים בבוצוואנה, יותר משהם מהווים רקע לסיפור, הם העילה האמיתית לו. בוצוואנה הצחיחה, שאנשיה חיים באיום תמידי של בצורת, חוסים בצילם של עצי שיטה קוצניים עדיני עלעלים תחת "שמים ריקים חוורים עד כדי לובן". אנשים פשוטים וטובים שרבים מהם חיים עדיין לפי "הערכים המסורתיים" - מכבדים את הזולת, מחויבים למשפחתם המורחבת, מגדלים בקר וגאים בבוצוואנה ובמנהיגיה שהובילו אותה להיות המדינה הלא מושחתת והדמוקרטית שהיא. חייהם מתוארים בפירוט ובאופן מוחשי. הקורא לומד את קודי ההתנהגות ודרכם את עדינותה ואצילותה של תרבותם: מהי הדרך הנכונה לקחת מתנה? בשתי ידיים כמובן, כי יד אחת מצביעה על חמדנות להוטה; איך צריך להחזיק את החצר שלפני הבית? מטוטאת כהלכה מתוך כבוד לחברה בחוץ; למה מן הראוי לבעליו של בית לשכור לו עוזרת אחת לפחות? כדי שיתחלק במזלו עם פחותי מזל ממנו וישתף אותם ברכושו על ידי שיאפשר להם להתפרנס ממנו, ועוד כהנה וכהנה.
מספריו שתורגמו לעברית

סוכנות הבלשיות מספר 1 (The No 1 Ladies Detective Agency, 1998) - תרגום עפרה אביעד, הוצאת עברית 2004
דמעות של ג'ירפה (Tears Of The Giraffe, 2000) - תרגום עפרה אביעד, הוצאת עברית 2004
מוסר לנערות יפות (Morality For Beautifull Women 2001) - תרגום עפרה אביעד, הוצאת עברית, הוצאת כתר 2005
הקלדן מקלהארי (The Kalahari Typing School For Men 2002 ) - תרגום עפרה אביעד, הוצאת עברית, הוצאת כתר 2005
העגלה המלאה של החיים (The Full Cupboard Of Life 2004) - תרגום עפרה אביעד, הוצאת עברית, הוצאת כתר 2006
אל תחכי לי

| --- | --- |

כרזת הסרט. מימין לשמאל: עדן (טיילור מלכוב), מתן (עומר חזן), צחי (נאור ואטורי) וציון (רז מזרחי)
 בימוי:  דני רייספלד רועי גלוסקא
 הופק בידי:  משה אדרי לאון אדרי עופר נעים אביה סהראי
 תסריט:  דני רייספלד הילה מור רייספלד
 שחקנים ראשיים:  עומר חזן טיילור מלכוב רז מזרחי
 מוזיקה:  גל פדה
 צילום:  רועי גלוסקא
 מדינה:  ישראל ישראל
 הקרנת בכורה:  21 באוקטובר 2021
 משך הקרנה:  88 דקות
 שפת הסרט:  עברית
 סוגה:  סרט דרמה סרט מתח סרט נעורים
אל תחכי לי הוא סרט מתח ונעורים ישראלי המבוסס על סיפור אמיתי בבימוי של רועי גלוסקא ודני רייספלד אשר יצא לאקרנים ב-2021. הסרט מספר את סיפורו של מתן אייזנברג (עומר חזן), נער בן 16, אשר עובר מהעיר רעננה לשכונת עוני ופשע, בדרך אייזנברג מתאהב בעדן (טיילור מלכוב), עולה חדשה מרוסיה ולא מקובלת בבית ספרה בדיוק כמו מתן.
עלילה

מתן (עומר חזן) עובר לשכונת פשע אלימה אחרי פשיטת הרגל של אביו חיים (רני בלייר), ומתפתה לחיי התענוגות של העבריינים בשכונה.
בסוף הסרט מתן מחליט להרוג את הכנופיה של יוסי סאלם ונכנס לכלא למאסר עולם בגיל 17.5 תוך שעדן (טיילור מלכוב), בת זוגו בהיריון מתקדם.
הסרט מבוסס על סיפור אמיתי שקרה בין השנים 1993–1994.
צוות שחקנים ודמויות > דמויות ראשיות

מתן אייזנברג (עומר חזן): נער בן 16 (בתחילת הסרט) שעובר משכונה יוקרתית ברעננה לשכונת פשע ועוני. הבן של שרה וחיים, אח לשלושה אחים קטנים ממנו ובן הזוג של עדן ולהם בן, מסרב להצטרף לפנימיה "כפר הנוער" שבה הייתה עדן. מתחבר לכנופיית הפשע של יוסי סאלם ש"מגנה" על השכונה. נחטף על ידי ציון שמאיים עליו שאם לא יהרוג את מנהיג הכנופיה המתחרה, הוא יהרוג אותו. בסוף הסרט הוא הורג את כל הכנופיה של יוסי סאלם ונכנס לכלא למאסר עולם בגיל 17.5. השכן של עדן.
עדן (טיילור מלכוב): נערה בת 16 (בתחילת הסרט) אשר לא מקובלת חברתית בבית ספרה ומוכה על ידי נועה וחברותיה. בת הזוג של מתן וממנו נכנסת להיריון. מנסה לשכנע את מתן להצטרף לפנימית "כפר הנוער" כדי להיפטר מכל הבעיות שנקלעו אליהם. עולה חדשה מרוסיה. אמה מתה. שכנתו של מתן.
ציון (רז מזרחי): גר בשכונת העוני. בן 30. מנהיג כנופיית יוסי סאלם. מנסה להרוג את מתן אך לא מצליח. נהרג על ידי מתן בסוף הסרט בזמן שציון היה אמור להיכנס לבית הכלא. רוכב על סוסים.
צוות שחקנים ודמויות > דמויות משניות

שרה אייזנברג (עינת שרוף): אמם של מתן ושלושת אחיו הקטנים ואשתו של חיים. מנקה בבית קולנוע.
חיים אייזנברג (רני בלייר): אביהם של מתן ושלושת אחיו הקטנים ובעלה של שרה. איש עסקים לשעבר עד שפשט את הרגל. מוכה על ידי הכנופיה של יוסי סאלם.
משה (אורי גבריאל): אחיה של שרה. מסייע לה כלכלית.
צחי (נאור ואטורי): נער בן 17 בכנופיית יוסי סאלם. נהרג על ידי מתן בסוף הסרט.
נועה (נועה בני): נערה בת 17 אשר מקובלת בבית ספרה. מכה את עדן, ולאחר שמתן מגן עליה, היא וצחי רודפים אחרי עדן ומתן. מנסה להתחיל עם מתן.
יוסי סאלם: מנהל כנופיית יוסי סאלם.
תומר (ישראל אוגלבו): שוטר שמעודד את מתן להפסיק עם הפשע.
איתן ברנט

איתן ברנט (באנגלית: Eitan Bernath; נולד ב-25 באפריל 2002) הוא שף, בדרן, סופר, סלבריטאי רשת, אישיות טלוויזיה ויזם יהודי אמריקאי. הוא משתתף קבוע בפינת הבישול של תוכנית האירוח האמריקאית "המופע של דרו ברימור".
ראשית חייו

ברנט נולד בטינק, ניו ג'רזי לסברינה וג'ייסון ברנט. יש לו אח בשם יוני. ברנט הוא יהודי. מגיל צעיר הוא פיתח תשוקה לאוכל ולבישול, והוא ידוע כבעל אהבה למטבח ההודי. בנערותו למד בבית הספר פריש (אנ'), ומסתיו 2022 הוא לומד באוניברסיטת קולומביה. הוא היה אורח תדיר באירועים בבית הלבן בתקופת ממשל ביידן, בין היתר בטקס החנוכה של הבית הלבן וטקס חשיפת קישוט החג.
קריירה

הופעתו הראשונה של ברנט בטלוויזיה הייתה כשהיה בגיל 12, בתוכנית הבישול האמריקאית-איטלקית "Chopped" (אנ'), בעת שלמד בבית הספר Yavneh Academy (אנ') שבפרמוס שבניו ג'רזי. בשנת 2017 התמודד בתוכנית הבישול "Guy's Grocery Games" של ערוץ Food Network, בהנחיית גאי פיירי (אנ').
בשנת 2019 ברנט השיג קהל עוקבים גדול ברשת החברתית טיקטוק. בריאיון לניו יורק טיימס הוא אמר ש"טיקטוק הוא הדבר הכי גדול שקרה לי בקריירה, ובאמת הוא הסיבה שבגללה אני נמצא איפה שאני היום."
במרץ 2020 ברנט השתתף במופעי הטיקטוק "#HappyAtHome: LIVE!" יחד עם צ'ארלי ד'אמליו, אדיסון ריי, טיירה בנקס, אלישה קיז ודי ג'יי חאלד.
במאי 2020, לאחר שצבר כמות עוקבים רבה ברשתות החברתיות, ברנט הוחתם בסוכנות הכישרונות William Morris Endeavor. ביולי 2020 ברנט שיתף פעולה יחד עם רייצ'ל ריי במסגרת מחנה בישול לסלבריטאים.
בדצמבר 2020, ברנט החל להשתתף בתוכנית האירוח "המופע של דרו ברימור" (אנ') המשודרת ברשת CBS. בניו יורק פוסט נכתב כי ברימור שמעה על ברנט מבנותיה, שצפו בסרטוני הטיקטוק שלו. בפינתו בתוכנית, הוא בישל בין היתר יחד עם ג'ייסון דרולו, גורדון רמזי ומולי סימס.
בספטמבר 2021 הוא נבחר לרשימת "Next 1000" של פורבס, ובדצמבר באותה שנה הופיע ברשימת פורבס 30Under30 בתחום המזון, ובכך היה לאדם הצעיר ביותר שנכלל בה.
בשנת 2021 ברנט השתתף בכנס ה-VidCon השנתי באנהיים, קליפורניה.
ב-3 במאי 2022, יצא לאור ספר הבישול הראשון שלו, Eitan Eats the World: New Comfort Classics to Cook Right Now, שהפך לרב-מכר ארצי. הספר מתמקד בתשוקותיו של ברנט למטבחים ברחבי העולם ולאוכל מנחם. ב-6 ביוני 2022, ברנט נאם ב"שיחות לעובדי גוגל" (Talks at Google), וסיפר על תהליך פיתוח הספר.
חיים אישיים

ברנט הוא חבר מועצת המזון של ארגון הצלת המזון האמריקאי City Harvest (אנ') מאז נובמבר 2021, והוא החבר הצעיר ביותר בה. הוא גם מייעץ לארגון בעלי החיים Animal Haven.
ברנט משמש כמנכ"ל של Eitan Productions ("איתן הפקות"), חברת ההפקות שאחראית על הפקת התוכן שלו ברשתות החברתיות. החברה ממוקמת בניו יורק ומעסיקה צוות של מפיקים המנהלים את עסקי המדיה שלו. לפי פורבס, החברה מגיעה ל-300 מיליון צרכנים מדי שנה. החברה מעסיקה צוות של 7 עובדים.
אלכסנדר הודג'

| --- | --- |
אין תמונה חופשית
 לידה:  25 בספטמבר 1991 (בן 33) סידני, אוסטרליה
 מדינה:  אוסטרליה 
 פרופיל ב-IMDb
 
אלכסנדר הודג' (באנגלית: Alexander Hodge; נולד ב-25 בספטמבר 1991) הוא שחקן אוסטרלי. הוא ידוע בזכות גילום אנדרו טאן בסדרת הטלוויזיה "לא בטוחה" (2018–2020) בערוץ HBO.
ביוגרפיה

הודג' נולד וגדל בסידני, אוסטרליה. אביו הוא אירי וגדל באוסטרליה; אימו סינית וגדלה בסינגפור. הוא תיאר את סביבתו לבנה בעיקרה. הודג' הצהיר שהוא התבייש במוצאו הסיני בילדותו, שאותה ייחס לדעות על גברים אסייתים שראה בתקשורת המרכזית. הוא החל לשחק בבית הספר בגיל 13 לאחר שסולק מכיתת נגרות. הודג' שיחק רוגבי באופן תחרותי והחל להמשיך בו כקריירה. הוא נפצע קשה בברכו במהלך משחק כשהיה בן 21 והתנייד בכיסא גלגלים במהלך השיקום. זמן קצר לאחר מכן, הודג' עבר לניו יורק כדי ללמוד בבית ספר למשחק באקדמיה האמריקאית לאמנויות הדרמה אשר במנהטן, ועבר ללוס אנג'לס לאחר סיום לימודיו ב-2016.
קריירה

הודג' נבחן לתפקיד אנדרו בעונה השלישית של סדרת הטלוויזיה "לא בטוחה". הוא לוהק לתפקיד, שבגינו זכה לבולטות רחבה יותר.  הדמות זכתה לכינוי "באי אסיאתי" על ידי צופי התוכנית ברשתות החברתיות. הוא הועלה לתפקיד ראשי בעונה הרביעית של הסדרה. הודג' דיבר על המשמעות של דמות אסייתית שמוצגת כ"בטוחה בעצמה" ו"בוטה" מכיוון שהיא מאתגרת סטריאוטיפים לגבי גברים אסיאתיים.
הודג' שיחק בתפקידים חוזרים ואורחים בכמה סדרות בהן, "משפחה מודרנית", "סדר אותי", "חוק וסדר: מדור מיוחד", "בול" ו-"Tommy".
בשנת 2021, הודג' גילם את פילקי בסדרת הטלוויזיה "ברק שחור". הוא שיחזר את התפקיד בסדרת הספין-אוף "Painkiller", שהרשת לא רכשה לבסוף. באותה שנה הוא שיחק בתפקיד משנה בסרט של נטפליקס,"זמרת החתונות".
בשנת 2022 פורסם כי הודג' לוהק לתפקיד משנה בסרט "Which Brings Me To You". ולתפקיד משנה בסרט "עוברות את הגבול".
חיים אישיים

הודג' מתגורר בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | Milkwater | קאז |  |
| 2020 | Abe | השף רוי וואנג |  |
| 2021 | זמרת החתונות (אנ') | כריסטיאן |  |
| 2023 | עוברות את הגבול (אנ') | טוד |  |
| 2024 | Which Brings Me to You | אלטון |  |
| TBA | She Taught Love | ג'סטין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | חוק וסדר: מדור מיוחד | טרנט דיליון | פרק: "Conversion" |
| 2017 | בול | די.ג'יי אוקולוס | פרק: "Benevolent Deception" |
| 2018 | סדר אותי (אנ') | "בחור ידידותי" | פרק: "Steve" |
| 2018 | משפחה מודרנית | מטפל | פרק: "Royal Visit" |
| 2018–2020 | לא בטוחה | אנדרו טאן | תפקיד חוזר (עונה 3) תפקיד ראשי (עונה 4); 11 פרקים  |
| 2020 | Acting for a Cause | מר רוצ'סטר | פרק: "Jane Eyre" |
| 2020 | Woe Is She | סטיבן | סדרת רשת; פרק: "Cake" |
| 2020 | Tommy | אריק דקר | 3 פרקים |
| 2021 | ברק שחור | פילקי | 3 פרקים |
| 2023 | וולמניה (אנ') | אייזק הואנג | 7 פרקים |
הערות שוליים

1 2 3  Yam, Kimberly (2018-10-08). "'Asian Bae' Of 'Insecure' Explains Why His Role Is Groundbreaking For Asian Guys". HuffPost (באנגלית). נבדק ב-2020-04-14.
1 2  Cut, the (2020-04-27). "Alexander Hodge on Going From Fan to Fan Favorite on Insecure". The Cut (באנגלית אמריקאית). נבדק ב-2020-05-01.
1 2  Jung, E. Alex (2020-04-20). "Let's Get to Know Insecure's Asian Bae, Alexander Hodge". Vulture (באנגלית אמריקאית). נבדק ב-2020-05-01.
1 2 3  Campbell, Amy (2020-03-18). "Alexander Hodge Is Breaking Barriers For Asian-Australian Men On Screen". GQ (באנגלית). נבדק ב-2020-04-14.
1 2 3  "Insecure's Alexander Hodge Relishes Playing the Show's "Asian Bae"". W Magazine | Women's Fashion & Celebrity News (באנגלית אמריקאית). נבדק ב-2020-04-14.
↑  "Alumni Career Highlights". www.aada.edu. נבדק ב-2020-05-04.
1 2 3 4  Moeslein, Anna. "Alexander Hodge Is the Sexiest Part of 'Insecure' This Season". Glamour (באנגלית). נבדק ב-2020-04-14.
↑  Singh-Kurtz, Sangeeta (2020-04-14). "Insecure Introduces Yet Another Outrageously Hot Man". The Cut (באנגלית אמריקאית). נבדק ב-2020-05-01.
1 2  Toby, Mekeisha Madden (2021-02-16). "Black Lightning Spinoff Adds Insecure's Alexander Hodge, Two More to Cast". TVLine (באנגלית אמריקאית). נבדק ב-2023-03-01.
↑  Cohen, Danielle. "The Real-Life Diet of Insecure's Alexander Hodge, Who Worked Hard for His Shirtless Moment". GQ.
↑  Grobar, Matt (2021-10-05). "Desmond Chiam, Alexander Hodge & Chris Pang Board Adele Lim Comedy From Lionsgate & Point Grey". Deadline Hollywood (באנגלית אמריקאית). Penske Media Corporation. נבדק ב-2022-06-29.
↑  "Everything We Know About 'Insecure' Season 5". Thrillist (באנגלית). נבדק ב-2023-03-01.
↑  "Wellmania: Celeste Barber is Going on a 'Bizarre' Wellness Journey for Netflix". Lifehacker Australia (בAustralian English). 2023-01-12. נבדק ב-2023-03-01.
אלכסנדר בזבורודקו

הנסיך אלכסנדר אנדרייביץ' בֶּזְבּוֹרוֹדְקוֹ (ברוסית: Алекса́ндр Андре́евич Безборо́дко; באוקראינית: Олександр Андрійович Безбородько; ‏25 במרץ 1747 – 6 באפריל 1799 היה מדינאי רוסי בכיר, יליד אוקראינה.
קנצלר האימפריה הרוסית והאדריכל הראשי של יחסי החוץ של האימפריה הרוסית אחרי מות ניקיטה פנין. מזכירה האישי ואיש אמונה של יקטרינה השנייה, קיסרית רוסיה.
איגוד תעשיית ההקלטות הדני

| --- | --- |
 תחום:  תעשיית המוזיקה 
 מדינה:  דנמרק 
 מטה הארגון:  קופנהגן 
 www.ifpi.dk
 
איגוד תעשיית ההקלטות הדני (באנגלית: IFPI Denmark) הוא ארגון העוקב אחר כמעט כל ההיבטים של ענף ההקלטות בדנמרק. תארים של זהב ופלטינה הוענקו לראשונה בדנמרק בתחילת שנות התשעים. בנוסף לכך, חולקו התארים לפי סינגלים, אלבומים, אלבומי וידאו וכדומה.
תעודה על מכירות > אלבומים

| תארים | לפני 1994 | מאז 1994 | מאז אפריל 2003 | מאז 1 בפברואר 2007 | מאז 7 בינואר 2011 |
| --- | --- | --- | --- | --- | --- |
| זהב | 50,000 | 25,000 | 20,000 | 15,000 | 10,000 |
| פלטינה | 80,000 | 50,000 | 40,000 | 30,000 | 20,000 |
תעודה על מכירות > סינגלים

| תארים | לפני פברואר 2007 | מאז 1 בפברואר 2007 | מאז אפריל 2009 | מאז 17 בנובמבר 2014 | מאז 1 באפריל 2016 |
| --- | --- | --- | --- | --- | --- |
| זהב | 4,000 | 7,500 | 15,000 | 30,000 | 45,000 |
| פלטינה | 8,000 | 15,000 | 30,000 | 60,000 | 90,000 |
תעודה על מכירות > סינגלים > סטרימינג

| תארים מאז ינואר 2011 | לפני 30 בינואר 2012 | מאז 30 בינואר 2012 | מאז 30 באפריל 2012 | מאז 21 במרץ 2014 | מאז 17 בנובמבר 2014 |
| --- | --- | --- | --- | --- | --- |
| זהב | 50,000 | 450,000 | 900,000 | 1,300,000 | הסטרימינג כלול בהורדות הדיגיטליות |
| פלטינה | 100,000 | 900,000 | 1,800,000 | 2,600,000 | הסטרימינג כלול בהורדות הדיגיטליות |
תעודה על מכירות > אלבומי וידאו

וידאו-סינגל
| תארים | מאז 2007 |
| --- | --- |
זהב: 7,500
פלטינה: 15,000
תעודה על מכירות > אלבומי וידאו > וידאו מלא

| תארים | לפני פברואר 2007 | מאז פברואר 2007 | מאז 7 בינואר 2011 |
| --- | --- | --- | --- |
| זהב | 20,000 | 15,000 | 10,000 |
| פלטינה | 40,000 | 30,000 | 20,000 |
ראו גם

איגוד תעשיית ההקלטות האמריקאי
איגוד תעשיית ההקלטות הבריטי